Awadem d aferdis agejdan, d lsas i ɣef ibedd wudem n teḥkayt, iteqqen tidyanin wa gar-asent. Iswi-nteɣ deg yixef-agi amezwaru ad d-nawi awal ɣef yiwet n tarrayt n tesnazmult i d-yewwi umaẓray ‘Philippe Hamon’. Uqbel ad d-nawi awal ɣef wanect-a ad d-nemesli ɣef teẓri tasnazmulit i d-yesnulfa Ferdinand De Saussure d kra n yimaẓrayen i d-yewwin kra n tmuɣli fell-as seg-sen Barthes, d tin Propp Greimas syen akin ad nɛeddi ad d-nawi awal ɣef tesnazamult n umaẓray Philippe Hamon.